Carlos Alcaraz s-a impus cu 7-6 (5), 6-1 în fața lui Daniil Medvedev și a reușit astfel să cu cucerească marele trofeu de la Indian Wells.
Ibericul și-a apărat astfel titlul câștigat anul trecut, tot după o finală cu rusul, și a stabilit un record fantastic.
Spaniolul s-a ales cu un premiu de 1,1 milioane de dolari, în vreme ce învinsul pleacă acasă cu 585.000 de dolari.
Alcaraz a devenit abia al 6-lea om din istorie care își apără trofeul în California de când acest turneu a devenit Masters (1990), după Michael Chang, Pete Sampras, Lleyton Hewitt, Roger Federer și Novak Djokovic.
Spaniolul a ajuns la 5 trofee de Masters câștigate din 6 finale jucate. Singurul eșec în ultimul act al unei competiții din această categorie a fost la Cincinnati 2023, unde a pierdut în fața lui Novak Djokovic.